Adjunkminister sterk aanDie ongelukstoneel. Foto: ER24 Die departement het in ŉ verklaring gesê Bapela kon Sondag vir die eerste keer op sy eie asemhaal sonder die hulp van ŉ suurstofmasjien. Hy moes suurstofondersteuning ontvang aangesien sy ribbes gebreek is en dit sy asemhaling bemoeilik het. Maroela Media het vroeër berig Bapela en sy bestuurder is beseer toe hul motor teen ŉ vragmotor gebots het op die N12 naby Fochville, Gauteng. Die bestuurder is in ŉ stabiele toestand. Paramedici het ten tyde van die ongeluk gesê die blouligbrigade het op die N12 gery toe ŉ vragmotor in hul baan beland het. Die bestuurder van die sportnutsvoertuig waarin die adjunkminister was, het uitgeswaai om die vragmotor te probeer vermy. Die vragmotor het die voertuig teen die kant getref. Die vragmotorbestuurder is ná die ongeluk in hegtenis geneem en aangekla van dronk- en roekelose bestuur. Volgens die departement het Bapela Sondag gesê die vragmotorbestuurder moet nooit weer toegelaat word om te bestuur nie omdat hy ŉ gevaar op die pad is. Bapela het ook Sondag sy verjaardag in die hospitaal gevier.